CELEX: 32012R0869
Language: sk
Date: 2012-09-24 00:00:00
Title: Vykonávacie nariadenie Komisie (EÚ) č. 869/2012 z  24. septembra 2012 o povolení taumatínu ako kŕmnej doplnkovej látky pre všetky druhy zvierat  Text s významom pre EHP

25.9.2012   
            
            
               SK
            
            
               Úradný vestník Európskej únie
            
            
               L 257/7
            
         VYKONÁVACIE NARIADENIE KOMISIE (EÚ) č. 869/2012
   z 24. septembra 2012
   o povolení taumatínu ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje opätovné preskúmanie doplnkových látok povolených podľa smernice Rady 70/524/EHS (2).
            
         
               (2)
            
            
               Taumatín bol povolený v súlade so smernicou 70/524/EHS ako kŕmna doplnková látka na používanie bez časového obmedzenia pre všetky druhy zvierat. Táto doplnková látka bola následne zapísaná do Registra kŕmnych doplnkových látok Spoločenstva ako jestvujúci výrobok v súlade s článkom 10 ods. 1 nariadenia (ES) č. 1831/2003.
            
         
               (3)
            
            
               V súlade s článkom 10 ods. 2 nariadenia (ES) č. 1831/2003 v spojení s článkom 7 bola predložená žiadosť o opätovné preskúmanie taumatínu ako kŕmnej doplnkovej látky pre všetky druhy zvierat a o zaradenie tejto doplnkovej látky do kategórie doplnkových látok „senzorické doplnkové látky“. K žiadosti boli pripojené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku zo 6. septembra 2011 (3) k záveru, že za navrhovaných podmienok použitia taumatín nemá nepriaznivé účinky na zdravie zvierat, zdravie ľudí ani na životné prostredie a je účinný ako aróma. Úrad dospel k záveru, že ak sa prijmú primerané bezpečnostné opatrenia, nevzniknú žiadne bezpečnostné riziká pre používateľov. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, predloženú referenčným laboratóriom Spoločenstva zriadeným nariadením (ES) č. 1831/2003.
            
         
               (5)
            
            
               Z posúdenia taumatínu vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Preto by sa používanie tejto látky malo povoliť v súlade s prílohou k tomuto nariadeniu.
            
         
               (6)
            
            
               Keďže sa zavádzajú úpravy podmienok povolenia taumatínu a nevznikajú pritom žiadne okamžité účinky na bezpečnosť, malo by sa umožniť určité prechodné obdobie pred nadobudnutím platnosti povolenia, aby sa zainteresované strany mohli pripraviť na plnenie nových požiadaviek vyplývajúcich z povolenia. Okrem toho je vhodné umožniť prechodné obdobie na spotrebovanie existujúcich zásob taumatínu, ako sa povoľuje v súlade so smernicou 70/524/EHS, ako aj krmiva obsahujúceho taumatín.
            
         
               (7)
            
            
               Pre prevádzkovateľov je neprimerane zložité prispôsobovať opakovane a z jedného dňa na druhý označenia krmív obsahujúcich rozličné doplnkové látky postupne povoľované v súlade s postupom stanoveným v článku 10 ods. 2 nariadenia (ES) č. 1831/2003 a pre ktoré je potrebné dodržiavať nové pravidlá označovania. Je preto vhodné znížiť administratívne zaťaženie prevádzkovateľov poskytnutím časového obdobia na plynulú úpravu označovania.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Povolenie
   Látka taumatín špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa za podmienok stanovených v tejto prílohe povoľuje ako doplnková látka vo výžive zvierat.
   Článok 2
   Požiadavky na označovanie
   Krmivo obsahujúce taumatín sa označuje v súlade s týmto nariadením najneskôr 25. mája 2013.
   Avšak krmivo obsahujúce taumatín, ktoré bolo označené v súlade so smernicou 70/524/EHS pred 25. májom 2013, možno naďalej umiestňovať na trh až do spotrebovania zásob.
   Článok 3
   Prechodné opatrenia
   Zásoby taumatínu a krmiva obsahujúceho taumatín existujúce v deň nadobudnutia účinnosti tohto nariadenia možno naďalej umiestňovať na trh a používať za podmienok stanovených smernicou 70/524/EHS až do spotrebovania zásob.
   Článok 4
   Nadobudnutie účinnosti
   Toto nariadenia nadobúda účinnosť 25. novembra 2012.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. septembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. ES L 270, 14.12.1970, s. 1.
   
      (3)  EFSA Journal (Vestník EFSA) 2011; 9(9):2354.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg účinnej látky na kg kompletného krmiva s obsahom vlhkosti 12 %
               
            
                  
                     Kategória senzorických doplnkových látok. Funkčná skupina: aromatické zlúčeniny
                  
               
            
                  2b957
               
               
                  —
               
               
                  taumatín
               
               
                  
                               
                           
                           
                              
                                 Zloženie doplnkovej látky
                              
                              taumatín
                           
                        
                               
                           
                           
                              
                                 Charakteristika účinnej látky
                              
                              proteíny taumatín I a taumatín II extrahované zo semenníkov plodov prírodného druhu Thaumatococcus daniellii (Benth.)
                              
                                          1.
                                       
                                       
                                          Einecs: 258-822-2
                                       
                                    
                                          2.
                                       
                                       
                                          chemický vzorec: polypeptid z 207 aminokyselín
                                       
                                    
                                          3.
                                       
                                       
                                          relatívna molekulová hmotnosť: taumatín I: 22209, taumatín II: 22293
                                       
                                    
                                          4.
                                       
                                       
                                          skúška: minimálne 16 % dusíka v sušine, čo zodpovedá minimálne 94 % obsahu proteínov
                                       
                                    
                                          5.
                                       
                                       
                                          čistota:
                                          
                                                      5.1.
                                                   
                                                   
                                                      uhľohydráty: nie viac ako 3 % v sušine
                                                   
                                                
                                                      5.2.
                                                   
                                                   
                                                      síranový popol: nie viac ako 2 % v sušine
                                                   
                                                
                                                      5.3.
                                                   
                                                   
                                                      hliník: nie viac ako 100 mg na kg v sušine
                                                   
                                                
                                    
                        
                               
                           
                           
                              
                                 Metóda analýzy
                                  (1)
                              
                              na stanovenie taumatínu v kŕmnej doplnkovej látke: Kjeldahlova metóda na stanovenie obsahu dusíka v potravinárskej prídavnej látke (monografia výboru expertov JECFA týkajúca sa taumatínu, 2006, Taumatín, upresňujúca monografia)
                           
                        
               
                  všetky druhy zvierat
               
               
                  —
               
               
                  —
               
               
                  —
               
               
                  
                              1.
                           
                           
                              V návode na použitie doplnkovej látky a premixu uviesť teplotu pri skladovaní, lehotu skladovateľnosti a stabilitu pri granulovaní.
                           
                        
                              2.
                           
                           
                              Odporúčaná dávka do 5 mg na kg kompletného krmiva.
                           
                        
                              3.
                           
                           
                              Na účely bezpečnosti: pri manipulácii použiť ochranu dýchacích ciest, zraku a pokožky.
                           
                        
               
                  25. november 2022
               
            
         (1)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx